b"\n_START_ARTICLE_\nVojislav Ko\xc5\xa1tunica\n_START_SECTION_\nBiografia\n_START_PARAGRAPH_\nEs va doctorar en Dret a la Universitat de Belgrad, on va ex\xc3\xa8rcir la doc\xc3\xa8ncia fins al 1974, quan va ser expulsat per les seves cr\xc3\xadtiques al r\xc3\xa8gim comunista de Tito._NEWLINE_L'any 2000 fou el candidat de l'Oposici\xc3\xb3 Democr\xc3\xa0tica de S\xc3\xa8rbia (DOS) a la presid\xc3\xa8ncia iugoslava, que unia fins a 17 partits opositors a Milosdevic. Guanyador de les eleccions malgrat l'intent d'anul\xc2\xb7lar-les de Milo\xc5\xa1evi\xc4\x87, i fou president fins a l'abolici\xc3\xb3 del seu c\xc3\xa0rrec l'any 2003, amb la desaparici\xc3\xb3 de la RF de Iugosl\xc3\xa0via per donar pas a l'estat de S\xc3\xa8rbia i Montenegro. La seva presid\xc3\xa8ncia va estar marcada per l'inici del trencament de l'a\xc3\xafllament internacional, aix\xc3\xad com per les seves diverg\xc3\xa8ncies amb el Primer Ministre Zoran Djindjic. Enfront a l'acci\xc3\xb3 d'aquest darrer, s'opos\xc3\xa0 al lliurament de Slobodan Milo\xc5\xa1evi\xc4\x87 al Tribunal Penal Internacional per a l'antiga Iugosl\xc3\xa0via. _NEWLINE_El mar\xc3\xa7 de 2008 Kostunika renunciava al c\xc3\xa0rrec de Primer Ministre, convocant eleccions per a l'11 de maig d'aquell any, dspr\xc3\xa9s del col\xc2\xb7lapse de la coalici\xc3\xb3 del seu partit amb el Partit Dem\xc3\xb2cratic (DS), en gran part per desavinences entorn de la declaraci\xc3\xb3 d'independ\xc3\xa8ncia de Kosovo i sobre la integraci\xc3\xb3 a la Uni\xc3\xb3 Europea. El seu partit, el DSS, va obtenir 47 diputats en les eleccions de 2007, quedant en tercer lloc, per darrere del Partit Radical Serbi i el Partit Dem\xc3\xb2cratic (DSS)."